CELEX: 32017D1437
Language: sk
Date: 2017-08-04 00:00:00
Title: Vykonávacie rozhodnutie Komisie (EÚ) 2017/1437 zo 4. augusta 2017 o určitých ochranných opatreniach v súvislosti s africkým morom ošípaných v Českej republike [oznámené pod číslom C(2017) 5418] (Text s významom pre EHP )

8.8.2017   
            
            
               SK
            
            
               Úradný vestník Európskej únie
            
            
               L 205/87
            
         VYKONÁVACIE ROZHODNUTIE KOMISIE (EÚ) 2017/1437
   zo 4. augusta 2017
   o určitých ochranných opatreniach v súvislosti s africkým morom ošípaných v Českej republike
   
      
         [oznámené pod číslom C(2017) 5418]
      
   
   (Iba české znenie je autentické)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 89/662/EHS z 11. decembra 1989 o veterinárnych kontrolách v obchode vnútri Spoločenstva s cieľom dobudovania vnútorného trhu (1), a najmä na jej článok 9 ods. 4,
   so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (2), a najmä na jej článok 10 ods. 4,
   keďže:
   
               (1)
            
            
               Africký mor ošípaných je infekčná vírusová choroba, ktorá postihuje populácie domácich a divo žijúcich ošípaných a ktorá môže mať závažný vplyv na ziskovosť chovu ošípaných, keďže môže narušiť obchod v rámci Únie a vývoz do tretích krajín.
            
         
               (2)
            
            
               V prípade výskytu ohniska afrického moru ošípaných existuje riziko rozšírenia pôvodcu choroby do iných chovov ošípaných a medzi divo žijúce ošípané. Môže sa teda rozšíriť z jedného členského štátu do iného členského štátu a do tretích krajín prostredníctvom obchodovania so živými ošípanými alebo produktmi z nich.
            
         
               (3)
            
            
               V smernici Rady 2002/60/ES (3) sa stanovujú minimálne opatrenia, ktoré sa majú uplatňovať v rámci Únie na kontrolu afrického moru ošípaných. V článku 15 smernice 2002/60/ES sa stanovuje vymedzenie nakazenej oblasti po potvrdení jedného alebo viacerých prípadov afrického moru ošípaných medzi diviakmi.
            
         
               (4)
            
            
               Česká republika informovala Komisiu o aktuálnej situácii na svojom území, pokiaľ ide o africký mor ošípaných, a v súlade s článkom 15 smernice 2002/60/ES vymedzila nakazenú oblasť, v ktorej sa uplatňujú opatrenia uvedené v článku 15 uvedenej smernice.
            
         
               (5)
            
            
               S cieľom predísť akémukoľvek zbytočnému narušeniu obchodu v rámci Únie a vytváraniu neodôvodnených prekážok obchodu tretími krajinami je potrebné vymedziť na úrovni Únie nakazenú oblasť v súvislosti s africkým morom ošípaných v Českej republike v spolupráci s uvedeným členským štátom.
            
         
               (6)
            
            
               Nakazená oblasť v Českej republike by sa preto mala uviesť v prílohe k tomuto rozhodnutiu a malo by sa stanoviť trvanie uvedenej regionalizácie.
            
         
               (7)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Česká republika zabezpečí, aby nakazená oblasť vymedzená v súlade s článkom 15 smernice 2002/60/ES zahŕňala prinajmenšom oblasti uvedené ako nakazená oblasť v prílohe k tomuto rozhodnutiu.
   Článok 2
   Toto rozhodnutie sa uplatňuje do 30. septembra 2017.
   Článok 3
   Toto rozhodnutie je určené Českej republike.
   
      V Bruseli 4. augusta 2017
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 395, 30.12.1989, s. 13.
   
      (2)  Ú. v. ES L 224, 18.8.1990, s. 29.
   
      (3)  Smernica Rady 2002/60/ES z 27. júna 2002, ktorou sa ustanovujú osobitné opatrenia na kontrolu afrického moru ošípaných, a ktorá mení a dopĺňa smernicu 92/119/EHS, pokiaľ ide o Teschenovu chorobu a africký mor ošípaných (Ú. v. ES L 192, 20.7.2002, s. 27).
   
      PRÍLOHA
      
                  Oblasti vymedzené ako nakazená oblasť v Českej republike, ako sa uvádza v článku 1
               
               
                  Dátum skončenia uplatňovania
               
            
                  Okres Zlín
               
               
                  30. september 2017